삼성 로고(Lettermark)  **Kontaktai:**

Liga Bite

„Samsung Electronics Baltics”

   Tel: +371 67076046

[l.bite@samsung.com](mailto:l.bite@samsung.com)

**„Samsung“ pristatė 2022 metų televizorių liniją: naujas asortimento narys ir suasmeninta žiūrėjimo patirtis**

Tarptautinė technologijų bendrovė „Samsung“ šį ketvirtadienį pristatė ilgai lauktą 2022 metų televizorių liniją, kurią sudaro aukščiausiai klasei priklausanti „Neo QLED 8K“ serija, patobulinti „The Frame“, „The Serif“ ir „The Sero“ bei visiškai naujas „Samsung OLED“ modelis. Šiuose produktuose įdiegtos inovacijos leis dar patogiau mėgautis pramoginiu turiniu, vartotojams pasiūlydamos daugiau televizoriaus funkcijų. Tuo tarpu dizaino pasirinkimo galimybės suteiks suasmenintus žiūrėjimo potyrius.

„Pasitelkdami naujausias ekranų technologijas, šiemet iš pagrindų keičiame televizoriaus vaidmenį namuose. Nesvarbu, ar norite, kad televizorius subtiliai įsilietų į namų interjerą, leistų pasinerti į stulbinamą 8K raiškos kino patirtį ar leistų turėti keletą langų viename ekrane jūsų treniruotės metu – naujausioje „Samsung“ televizorių serijoje kiekvienas pirkėjas atras sau tinkamą modelį“, – sako Miroslavas Ramanavičius, „Samsung Electronics Baltics“ televizorių segmento pardavimų vadovas Baltijos šalyse.

**„Samsung Neo QLED 8K“ – tikroviško vaizdo lyderis**

Pažangiausia „Samsung“ televizorių asortimento serija „Neo QLED 8K“ verčia naują puslapį kontrasto ir spalvų atkūrimo srityse. Joje pritaikyti pažangiausi technologiniai sprendimai leidžia žiūrovams džiaugtis dinamiška žiūrėjimo patirtimi ir tikroviškiausiu „Samsung“ kada nors pasiūlytu vaizdu.

Televizoriuje montuojamas naujas dirbtiniu intelektu paremtas „Neural Quantum Processor 8K“ lustas suteikia galimybę mėgautis ypač detalia 8K rezoliucija, nepriklausomai nuo žiūrimo turinio kokybės. Ar žiūrite lėtą kinematografijos šedevrą, ar įtemptas sporto rungtynes – našus procesorius turinio raišką padidins iki 8K ir, atkurdamas maksimaliai tikrovišką vaizdą, padės pasijusti veiksmo dalimi. Prie geros vaizdo kokybės taip pat prisideda atspindžius sugerianti ekrano danga bei 40 kartų nei įprastame televizoriuje mažesni ir dėl to tankiau išdėstyti MiniLED diodai.

Be to, nuo puikaus naujųjų „Samsung“ televizorių flagmanų vaizdo neatsilieka ir jų garso kokybė. Bendra 90W sistemos galia ir 6.2.4 garsiakalbių išdėstymas (QN900B) žiūrovams leidžia garsą ne tik išgirsti, bet ir pajusti, o šiuos pojūčius dar labiau sustiprinti gali pirmąkart pasaulyje debiutuojanti galimybė „Dolby Atmos“ palaikančią „Samsung“ akustinę sistemą prie televizoriaus prijungti belaidžiu būdu. Visomis šiomis naujovėmis „Neo QLED 8K“ leidžia mėgautis, neaukojant stilingos išvaizdos. Unikalus „Infinity One“ dizainas leido televizoriaus storį sumažinti iki 18,7 mm (QN800B, QN700B) ir 16,7 mm (QN900B), jo korpuso apdailai panaudojant nerūdijantį plieną.

2022 metų „Samsung Neo QLED 8K“ seriją sudaro trys modeliai – QN900, QN800 ir QN700, kurių ekrano įstrižainę bus galima rinktis iš 55, 65, 75 ir 85 colių.

**Namų interjerą papildantys televizoriai**

Pastaraisiais metais vis labiau pageidaujama, kad televizorius suteiktų ne tik puikią žiūrėjimo patirtį, bet ir savo išvaizda padėtų kurti estetiką namų interjere. Patobulinti ypatingo dizaino „The Frame“, „The Serif“ ir „The Sero“ modeliai, pasitelkdami naujus technologinius sprendimus, siekia patenkinti šiuos vartotojų lūkesčius.

2022 metų „The Frame“ televizoriuje sumontuotas naujas atspindžius panaikinantis ekranas, kuris šviesą išsklaido įvairiais kampais ir kryptimis. Tai leidžia neprarasti vaizdo kokybės tiek dienos metu į ekraną šviečiant saulei, tiek vakare įjungus patalpos apšvietimą. Šio ekrano privalumus vartotojai galės pajusti ne tik žiūrėdami įprastą turinį, bet ir atsisiuntę 1600 „Art Store“ patalpintų ir žinomų galerijų pripažintų meno kūrinių. „Art Store“ 2022 metų „The Frame“ pirkėjams šiemet suteikia patogesnį valdymą ir ilgesnį, 2 mėnesių, bandomąjį prenumeratos laikotarpį.

Patobulintas „The Serif“ modelis pasižymi prie šio matinio ekrano derančiu matiniu korpusu, kuris suteikia dar prabangesnę išvaizdą. Tuo metu atnaujintas „The Sero“ modelis kartu su matiniu ekranu buvo aprūpintas ir naujomis išmaniosiomis funkcijomis, skirtomis naudoti televizorių pasukus vertikaliai.

2022 metų „The Frame“ bus galima įsigyti 32, 43, 50, 55, 65, 75 ir 85, „The Serif“ – 43, 50, 55 ir 65, o „The Sero“ – 43 colių įstrižainės.

**Naujas narys „Samsung“ televizorių asortimente**

Tęsiant kompanijos koncepciją „Ekranai visur ir visiems“, „Samsung“ televizorių asortimentą šiemet papildė visiškai naujas „Samsung OLED“ (S95B) modelis.

„Samsung OLED“ ploname korpuse sujungia didelį „Neural Quantum Processor 4K“ vaizdo apdorojimo lusto našumą, išmanias „Tizen“ platformos funkcijas ir nepakartojamas garso patirtis, kurias suteikia „Samsung Object Tracking“ ir „Q-Symphony with Dolby Atmos“ sprendimai.

„Neural Quantum Processor“, kuris montuojamas ir gamintojo aukščiausios klasės „Neo QLED“ serijoje, šiame televizoriuje atlieka vaizdo šviesumo padidinimo bei spalvų kalibravimo funkcijas. Tai leidžia televizoriaus ekrane matyti kur kas daugiau detalių bei pačias realistiškiausias ir tikroviškiausias spalvas. Kitaip tariant, „Samsung OLED“ siūlo ne tiesiog kitą matricos technologiją, o visiškai naują ekrano patirtį, viršijančią tai, ką sugebėjo ankstesni OLED televizoriai.

„Samsung OLED“ prekyba mūsų šalyje prasidės gegužės mėnesį. Vartotojai galės rinktis iš dviejų ekrano įstrižainių – 55 ir 65 colių. Priklausomai nuo įstraižainės dydžio, naujieji televizoriai kainuos nuo 2000 Eur iki 3000 Eur.

Daugiau informacijos apie „Samsung“ televizorius galite rasti [www.samsung.com/lt](https://www.samsung.com/lt/).

**Apie „Samsung Electronics Co., Ltd.“**

„Samsung Electronics Co., Ltd.“ įkvepia žmones visame pasaulyje ir kuria ateitį novatoriškomis idėjomis bei technologijomis, kurias diegia televizoriuose, išmaniuosiuose telefonuose, dėvimuose įrenginiuose, planšetiniuose kompiuteriuose, kamerose, skaitmeniniuose įrenginiuose, spausdintuvuose, medicinos įrangoje, tinklų sistemose bei puslaidininkiuose. Bendrovė pirmauja kurdama daiktų interneto, išmaniųjų namų bei sveikatos apsaugos skaitmenines technologijas. Daugiau naujienų: <http://news.samsung.com>.